กลุ่มแบงก์ร่วงยกแผง! หลังโบรกฯปรับลดคาดการณ์กำไรลงอีกรอบ
กลุ่มแบงก์ร่วงยกแผง! หลังโบรกฯปรับลดคาดการณ์กำไรลงอีกรอบ
4 ก.ย. 2558

ผู้สื่อข่าวรายงานว่า ราคาหุ้น ธนาคารกรุงไทย จำกัด (มหาชน) หรือ KTB ณ เวลา 10.16 น.อยู่ที่ 17.70 บาท ลบ 0.10 บาท หรือ 0.56% มูลค่าการซื้อขาย 135.04 ล้านบาท  
ราคาหุ้น ธนาคารกสิกรไทย จำกัด (มหาชน) หรือ KBANK ณ เวลา 10.16 น.อยู่ที่ 179.50 บาท ลบ 2.00 บาท หรือ 1.10% มูลค่าการซื้อขาย 131.98 ล้านบาท  
ราคาหุ้น ธนาคารกรุงเทพ  จำกัด (มหาชน) หรือ BBL ณ เวลา 10.16 น.อยู่ที่ 162 บาท ลบ 1.00 บาท หรือ 0.61% มูลค่าการซื้อขาย 102.93 ล้านบาท  
ราคาหุ้น ธนาคารไทยพาณิชย์ จำกัด (มหาชน) หรือ SCB ณ เวลา 10.16 น.อยู่ที่ 138.50 บาท ลบ 2.00 บาท หรือ 1.42% มูลค่าการซื้อขาย 96.91 ล้านบาท  
บล.ดีบีเอส วิคเคอร์ส ระบุในบทวิเคราะห์(4 ก.ย.) ว่า ฝ่ายวิจัยปรับลดคาดการณ์กำไรสุทธิกลุ่มธนาคารพาณิชย์อีกรอบ ทำให้ประมาณการกำไรสุทธิปี 58-59 ลดลง นักวิเคราะห์กลุ่มธนาคารพาณิชย์ได้ปรับลดสมมติฐานการเติบโตของสินเชื่อปี 59 ลงเป็น 6.6% (เดิม 8.8%) เพื่อสะท้อนเศรษฐกิจไทยที่ย่ำแย่ และปรับลดคาดการณ์การเติบโตของรายได้ที่ไม่ใช่ดอกเบี้ยด้วย หลังปรับใหม่พบว่ากำไรสุทธิของกลุ่มในปี 58-59-60 จะเป็นดังนี้ -6.4%, +9.6% และ +11.9%
สำหรับกรณีที่แย่ที่สุด คือ ให้ตั้งสำรองค่าเผื่อฯเพิ่มขึ้นเท่าตัวในปี 59 พบว่าประมาณการกำไรสุทธิจะลดลงจากกรณีปกติ 32% และผลประกอบการจะ -25% ยังคงให้ KBANK เป็นหุ้น Top Pick จากการที่มีการกระจายความเสี่ยงของพอร์ตสินเชื่อที่ดี และมีสัดส่วนของรายได้ที่ไม่ใช่ดอกเบี้ยสูง รวมถึงคุณภาพสินทรัพย์ที่อยู่ในเกณฑ์ดี
 